ai4bharat/Pralekha huggingface dataset:
স্বরাষ্ট্র মন্ত্রক
কেন্দ্র, কোভিড – ১৯ মোকাবিলায় রাজ্যগুলিকে সহায়তা ও পরিস্থিতি পর্যালোচনার জন্য আন্তঃমন্ত্রক কেন্দ্রীয় দল গঠন করেছে
নতুনদিল্লি, ২৪ এপ্রিল, ২০২০
দেশের বেশ কিছু জেলায় লকডাউনের নিয়ম লঙ্ঘনের খবর মেলায় কোভিড – ১৯ এর সংক্রমণ এবং স্বাস্থ্য সঙ্কট বৃদ্ধি পাওয়ার আশঙ্কা দেখা দিয়েছে। এছাড়াও করোনা ভাইরাসের বিরুদ্ধে যারা সামনের সারিতে দাঁড়িয়ে যুদ্ধ করছেন, তাঁদের এবং পুলিশের ওপর হামলার ঘটনা, বাজারে শারীরিক দূরত্ব বজায় না রাখা এবং কোয়ারান্টাইন সেন্টার স্থাপন করতে বাধা দেবার খবরও পাওয়া যাচ্ছে।
এই পরিস্থিতিতে কেন্দ্র, গুজরাটে ২টি, তেলেঙ্গানা, তামিলনাডু এবং মুম্বাই – পুণে ছাড়া মহারাষ্ট্রের বাকি অংশে একটি করে আন্তঃমন্ত্রক কেন্দ্রীয় দল  পাঠাবে। এই দলগুলি এলাকায় গিয়ে পরিস্থিতির পর্যালোচনা করবে এবং বৃহত্তর জনস্বার্থে রাজ্যগুলিকে প্রয়োজনীয় নির্দেশ দেবে। দলটি পরে দিল্লিতে ফিরে গিয়ে কেন্দ্রের কাছে বিস্তারিত প্রতিবেদন জমা দেবে।
গুজরাটের আমেদাবাদ এবং সুরাট, মহারাষ্ট্রের থানে, তেলেঙ্গানার হায়দ্রাবাদ এবং তামিলনাডুর চেন্নাইয়ে সংক্রমণের ঘটনা ক্রমশ বৃদ্ধি পাওয়ায়, এই জায়গাগুলি হটস্পট বলে চিহ্নিত হয়েছে। এই দলগুলি সংশ্লিষ্ট রাজ্যে গিয়ে পরিস্থিতি খতিয়ে দেখবে এবং এবিষয়ে নানা মতামত দেবে।
২০০৫ সালের বিপর্যয় মোকাবিলা আইন অনুসারে লকডাউন, যথাযথভাবে মেনে চলা, নিত্যপ্রয়োজনীয় সামগ্রীগুলির সরবরাহ বজায় রাখা, শারীরিক দূরত্ব বজায় রেখে বাড়ির বাইরে বেরোনো, স্বাস্থ্য পরিকাঠামো, জেলাগুলিতে নমুনা সংক্রান্ত পরিসংখ্যান, স্বাস্থ্যকর্মীদের সুরক্ষা, টেস্ট কিট, পিপিই, মাস্ক সহ অন্যান্য সুরক্ষা সামগ্রীর সহজলভ্যতা এবং শ্রমিক ও দরিদ্র মানুষদের জন্য শিবিরগুলির বিষয়ে আইএমসিটি পর্যালোচনা করবে। এই দলগুলি সংশ্লিষ্ট এলাকাতে খুব শীঘ্রই সফর করবেন।
হটস্পট ঘোষিত জেলাগুলিতে অথবা যে সব জেলার হটস্পট হবার সম্ভাবনা রয়েছে, কিংবা যে সব অঞ্চলে ব্যাপকভাবে সংক্রমণ হতে পারে, সেই সব জায়গায় নিয়মভঙ্গ হলে সেখান থেকে বড় আকারের স্বাস্থ্যজনিত বিপর্যয় ঘটতে পারে। যার ফলে শুধুমাত্র সংশ্লিষ্ট জেলাগুলি নয় দেশেরও অন্যান্য অংশেও এর বিরূপ প্রভাব পড়বে। এইসব হটস্পট জেলাগুলির নিয়মভঙ্গের অভিযোগের বিষয়টিকে কেন্দ্র, অত্যন্ত গুরুত্ব সহকারে বিবেচনা করছে এবং প্রয়োজন হলে এক্ষেত্রে বিশেষজ্ঞদের মতামত নেওয়া হবে।
২০০৫ সালে বিপর্যয় ব্যবস্থাপনা আইনের ৩৫, ৩৫  , ৩৫  , ৩৫   ধারাগুলি অনুসারে কেন্দ্র, এই দলগুলিকে গঠন করেছে। লকডাউনের ফলে নীতি – নির্দেশিকাগুলিকে পালন করার জন্য সমস্ত রাজ্য সরকার এবং কেন্দ্রশাসিত অঞ্চলকে নির্দেশ দেওয়া হয়েছে।
এই প্রসঙ্গে উল্লেখযোগ্য ৩১শে মার্চ সুপ্রিমকোর্ট এক নির্দেশে জানিয়েছে, কেন্দ্রের সমস্ত নীতি – নির্দেশিকাগুলিকে রাজ্য সরকার, স্থানীয় প্রশাসন এবং দেশের নাগরিকদের যথাযথভাবে মেনে চলতেই হবে।
এই দলটি খুব শীঘ্রই ওই সব অঞ্চলে যাবে।
(CG/CB/SFS
নীতিআয়োগ
রাজ্যে শক্তি ও জলবায়ু বিষয়ে প্রথম পর্যায়ের সূচক প্রকাশ
নতুন দিল্লি, ১১ এপ্রিল, ২০২২
নীতি আয়োগের ভাইস চেয়ারম্যান ডঃ রাজীব কুমারের পৌরোহিত্যে আজ নীতি আয়োগ রাজ্যে শক্তি ও জলবায়ু বিষয়ে প্রথম পর্যায়ের সূচক প্রকাশ করেছে। নীতি আয়োগের সদস্য ডঃ ভি কে সারস্বত, নীতি আয়োগের সিইও শ্রী অমিতাভ কান্ত, বিদ্যুৎ মন্ত্রকের সচিব শ্রী অলোক কুমার এবং নীতি আয়োগের অন্য আধিকারিকরা এই সূচক প্রকাশ অনুষ্ঠানে উপস্থিত ছিলেন।
এদিনের অনুষ্ঠানে অতিরিক্ত সচিব ডঃ রাকেশ সারওয়াল প্রতিবেদনের মূল ফলাফল উপস্থাপন করেন। রাজ্যে শক্তি ও জলবায়ু বিষয়ে প্রথম পর্যায়ের সূচকে রাজ্য ও কেন্দ্রশাসিত অঞ্চলগুলিকে ৬টি মাপকাঠির বিচারে এই ক্রমতালিকায় স্থান দেওয়া হয়েছে। এগুলি হল – শক্তির ব্যবহার, ক্রয় ক্ষমতা ও নির্ভরযোগ্যতা; রাজ্যের বিদ্যুৎ বন্টন সংস্থাগুলির কর্মক্ষমতা; শক্তি ক্ষেত্রে দক্ষতা; স্বচ্ছ শক্তির উদ্যোগ; সুস্থায়ী পরিবেশ এবং নতুন উদ্যোগ।
আয়তন এবং ভৌগলিক পার্থক্যের ভিত্তিতে রাজ্যগুলিকে – বৃহত্তর রাজ্য, ছোট রাজ্য এবং কেন্দ্রশাসিত অঞ্চল হিসেবে ভাগ করা হয়েছে। বৃহত্তর রাজ্য বিভাগে গুজরাট, কেরালা এবং পাঞ্জাব শীর্ষ তিনটি স্থান দখল করেছে। ছোট রাজ্য বিভাগে গোয়া শীর্ষ স্থান পেয়েছে। এর পরে রয়েছে ত্রিপুরা ও মণিপুর । কেন্দ্রশাসিত অঞ্চল বিভাগে চণ্ডীগড়, দিল্লি এবং দমন ও দিউ/ দাদরা ও নগর হাভেলি শীর্ষ তিনটি স্থান দখল করেছে।
অনুষ্ঠানের ভাষণে নীতি আয়োগের ভাইস চেয়ারম্যান ডঃ রাজীব কুমার জানান, গ্লাসগোয় কপ-২৬ –এর অনুষ্ঠানে প্রধানমন্ত্রীর ঘোষিত ‘পঞ্চামৃত’র লক্ষ্য অর্জনে এই উদ্যোগ নেওয়া হয়েছে। এই সূচকটি রাজ্য ও কেন্দ্রশাসিত অঞ্চলগুলিতে কর্মীদের কর্মক্ষেত্রে মাণদণ্ডের উন্নতিসাধনে ব্যবহার করা যাবে এবং আগামী দিনে বিভিন্ন সমস্যা মোকাবিলা ও বিচার বিশ্লেষণ করে সঠিক সিদ্ধান্ত নেওয়ার ক্ষেত্রে সাহায্য করবে।
নীতি আয়োগের সদস্য ডঃ ভি কে সারস্বত বলেন, এই পদক্ষেপ নেওয়ার ফলে শক্তি এবং জলবায়ু সম্পর্কিত লক্ষ্য অর্জন সম্ভবপর হবে। পাশাপাশি দেশকে শক্তি ক্ষেত্রে স্বনির্ভর করে তুলতেও সাহায্য করবে বলে মন্তব্য করেন তিনি। নীতি আয়োগের সিইও শ্রী অমিতাভ কান্ত জানান, জলবায়ু পরিবর্তন রোধ ক্ষেত্রে লক্ষ্যমাত্রা অর্জনের পাশাপাশি বিনিয়োগের বিষয়ে উৎসাহিত করার জন্য একটি অনুকূল পরিবেশ নীতির প্রয়োজন। এক্ষেত্রে এই সূচক গুরুত্বপূর্ণ ভূমিকা পালন করবে। রাজ্যগুলির সঙ্গে পারস্পরিক আলোচনা চালিয়ে প্রয়োজনীয় নীতি কার্যকর করার ক্ষেত্রে এই সূচক সাহায্য করবে বলেও মন্তব্য করেন তিনি।
CG/SS/SKD/
(Visitor Counter : 167
সড়কপরিবহণওমহাসড়কমন্ত্রক
ত্রুটিপূর্ণ সমস্ত ইলেক্ট্রিক বাহন ফিরিয়ে নিতে সংস্থাগুলিকে আগাম পদক্ষেপ গ্রহণের কথা বলেছেন শ্রী নীতিন গড়করি; ঘটনার তদন্ত এবং উৎকর্ষতা-কেন্দ্রিক নীতি-নির্দেশিকার জন্য বিশেষজ্ঞ কমিটি গঠন
নয়াদিল্লি, ২২ এপ্রিল, ২০২২
কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি বলেছেন, গত দু’মাসে ইলেক্ট্রিক দু’চাকারের যানের সঙ্গে যুক্ত একাধিক দুর্ঘটনার কথা নজরে এসেছে। দুর্ভাগ্যজনকভাবে এই দুর্ঘটনায় বেশ কয়েকজনের মৃত্যু ও অনেকে আহত হয়েছেন। এই প্রেক্ষিতে বৃহস্পতিবার একগুচ্ছ ট্যুইটে শ্রী গড়করি বলেছেন, ত্রুটিপূর্ণ এ ধরনের সমস্ত বাহন দ্রুত ফিরিয়ে নিতে সংস্থাগুলি আগাম পদক্ষেপ নিতে পারে। তিনি আরও বলেছেন, প্রধানমন্ত্রী শ্রী নরেন্দ্র মোদীর সুদক্ষ নেতৃত্বে আমাদের সরকার প্রত্যেক যাত্রীর সুরক্ষা নিশ্চিত করতে অঙ্গীকারবদ্ধ।
ইলেক্ট্রিক দু’চাকার বাহনের ক্ষেত্রে এ ধরনের দুর্ঘটনার তদন্ত এবং প্রতিকারমূলক ব্যবস্থা গ্রহণে সুপারিশ করার জন্য বিশেষজ্ঞ কমিটি গঠন করা হয়েছে বলে শ্রী গড়করি জানান। বিশেষজ্ঞ কমিটির প্রতিবেদনের ভিত্তিতে দোষী সংস্থাগুলির বিরুদ্ধে প্রয়োজনীয় নির্দেশ জারি করা হবে। সেইসঙ্গে, ইলেক্ট্রিক যানবাহনের জন্য উৎকর্ষতা-কেন্দ্রিক নীতি-নির্দেশিকাও শীঘ্রই প্রকাশ করা হবে।
শ্রী গড়করি আরও জানান, যদি কোনও সংস্থার উদাসীনতা রয়েছে বলে জানা যায়, সেক্ষেত্রে কঠোর শাস্তিমূলক ব্যবস্থা গ্রহণ করা হবে এবং ত্রুটিপূর্ণ সমস্ত বাহন দ্রুত ফিরিয়ে নেওয়ার নির্দেশ নেওয়া হবে।
CG/BD/SB
(Visitor Counter : 67
ভূ-বিজ্ঞানমন্ত্রক
বাতাসের গুণমান পরীক্ষার প্রয়োগ
নয়াদিল্লি, ২০ মার্চ, ২০২২
ভারতীয় আবহাওয়া দপ্তর তার ওয়েবসাইটে সর্বসাধারণ এবং বায়ু দূষণ নিয়ন্ত্রণ কর্তৃপক্ষের জন্য বাতাসের গুণমান সংক্রান্ত পূর্বাভাসের তথ্য দিয়ে থাকে। বর্তমানে দিল্লি, মুম্বাই, কলকাতা, চেন্নাই, আমেদাবাদ, পুণে, বেঙ্গালুরু, হায়দরাবাদ, লক্ষ্ণৌ, বারাণসী, পাটনা ও ভোপালের বাতাসের গুণমান সংক্রান্ত পূর্বাভাস প্রকাশ করা হয়।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন ভূ-বিজ্ঞান, বিজ্ঞান ও প্রযুক্তি দপ্তরের স্বাধীন দায়িত্বপ্রাপ্ত প্রতিমন্ত্রী ডাঃ জিতেন্দ্র সিং।
CG/CB/SB
(Visitor Counter : 75
প্রধানমন্ত্রীরদপ্তর
নতুন দিল্লিতে জি২০ নেতাদের ঘোষণাপত্র
নয়াদিল্লি, ৯ সেপ্টেম্বর, ২০২৩
নতুন দিল্লিতে জি২০ নেতাদের ঘোষণাপত্র আজ গৃহীত হয়েছে। পূর্ণাঙ্গ ঘোষণাপত্রটি দেখতে হলে নিচের লিঙ্কে ক্লিক করুন :
নতুন দিল্লিতে জি২০ নেতাদের ঘোষণাপত্র,
https://static.pib.gov.in/WriteReadData/specificdocs/documents/2023/sep/doc202399250001.pdf
AC/SD/NS
(
বিজ্ঞানওপ্রযুক্তিমন্ত্রক
কেন্দ্রীয় মন্ত্রী ডক্টর জিতেন্দ্র সিং বলেছেন বিজ্ঞান এবং প্রযুক্তিই হচ্ছে প্রধানমন্ত্রীর আত্মনির্ভর ভারত গঠনের চাবিকাঠি
নতুন দিল্লি, ০১ সেপ্টেম্বর, ২০২১
কেন্দ্রীয় বিজ্ঞান ও প্রযুক্তি মন্ত্রকের স্বাধীন দায়িত্বপ্রাপ্ত প্রতিমন্ত্রী ডক্টর জিতেন্দ্র সিং বলেছেন, বিজ্ঞান এবং প্রযুক্তিই হচ্ছে প্রধানমন্ত্রী শ্রী নরেন্দ্র মোদীর আত্মনির্ভর ভারত গঠনের চাবিকাঠি। প্রযুক্তি উন্নয়ন পরিষদ বা টেকনলজি ডেভেলপমেন্ট বোর্ড-এর ২৫ তম প্রতিষ্ঠা দিবস উপলক্ষে তিনি প্রধান অতিথি হিসেবে আজ ভাষণ দিচ্ছিলেন। মন্ত্রী অত্যন্ত জোরের সঙ্গে বলেছেন যে, প্রযুক্তি উন্নয়ন পরিষদ তরুণ উদ্যোগপতিদের কাছে সহায়ক হিসেবে সক্রিয়ভাবে পৌঁছোবে।
তিনি বলেন বিজ্ঞান ও প্রযুক্তির উন্নয়নের ক্ষেত্রে মেধাবীদের গুরুত্বের কথা বিবেচনা করে তাদের আকৃষ্ট করতে হবে।
প্রধানমন্ত্রীর ৭৫ তম স্বাধীনতা দিবসের ভাষণের কথা উল্লেখ করে কেন্দ্রীয় মন্ত্রী বলেন, " আমাদের ভারতীয়দের স্বাধীনতার ৭৫ বছরটি কেবল একটি অনুষ্ঠানের মধ্যে সীমাবদ্ধ রাখা উচিত নয়। আগামী ২৫ বছরের রোড ম্যাপ নির্ধারিত করতে হবে। যাতে আমরা স্বাধীনতার শতবর্ষ সেই ভাবেই উদযাপন করতে পারি।"
আজকের অনুষ্ঠানে অন্যদের মধ্যে উপস্থিত ছিলেন নীতি আয়োগের সদস্য ডক্টর ভি কে সারস্বত, ডিপার্টমেন্ট অফ সাইন্টিফিক অ্যান্ড ইন্ডাস্ট্রিয়াল রিসার্চের সচিব ডক্টর শেখর সি মান্ডি প্রমূখ।
প্রযুক্তি উন্নয়ন পরিষদের ২৫ বছরের সফল যাত্রার জন্য তাদের ভূমিকার প্রশংসা করে ডক্টর জিতেন্দ্র সিং বলেন, আগামী ২৫ বছরের রোডম্যাপে কৃত্রিম বুদ্ধিমত্তা, জ্যোতির্বিজ্ঞান, ডেটা সায়েন্স, সৌরশক্তি, সবুজ হাইড্রোজেনের মতো উদীয়মান ক্ষেত্রগুলিতে ভারতকে বিশ্বনেতা হিসেবে গড়ে তোলা উচিত। এদিন কেন্দ্রীয় মন্ত্রী একটি জার্নালও প্রকাশ করেন।
CG/ SB
(Visitor Counter : 157
প্রধানমন্ত্রীরদপ্তর
প্রধানমন্ত্রী : ভারত শক্তিক্ষেত্রে স্বনির্ভরতা অর্জনে এবং দীর্ঘস্থায়ী উন্নয়ন এগিয়ে নিয়ে যেতে দৃঢ়প্রতিজ্ঞ
নয়াদিল্লি, ১৫ মার্চ, ২০২৩
প্রধানমন্ত্রী শ্রী নরেন্দ্র মোদী মন্তব্য করেছেন যে ভারত ভারত শক্তিক্ষেত্রে স্বনির্ভরতা অর্জনে এবং দীর্ঘস্থায়ী উন্নয়ন এগিয়ে নিয়ে যেতে দৃঢ়প্রতিজ্ঞ।
প্রধানমন্ত্রী কেন্দ্রীয় পেট্রোলিয়াম এবং প্রাকৃতিক গ্যাস মন্ত্রী শ্রী হরদীপ সিং পুরীর ভারত সংক্রান্ত একটি ট্যুইট ভাগ করে নিয়েছেন যেখানে বলা হয়েছে ভারত বিশ্বের তৃতীয় বৃহত্তম শক্তি উপভোক্তা, তৃতীয় বৃহত্তম তেল উপভোক্তা, তৃতীয় বৃহত্তম এলপিজি উপভোক্তা, চতুর্থ বৃহত্তম এলএনজি আমদানিকারক, চতুর্থ বৃহত্তম তেল পরিশোধনকারী এবং চতুর্থ বৃহত্তম গাড়ির বাজার হয়ে উঠেছে।
প্রধানমন্ত্রী ট্যুইট করেছেন :
“ভারত শক্তিক্ষেত্রে স্বনির্ভরতা অর্জনে এবং দীর্ঘস্থায়ী উন্নয়ন এগিয়ে নিয়ে যেতে দৃঢ়প্রতিজ্ঞ।”
PG/AP/DM/
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১২৯ কোটি ৫৪ লক্ষ ছাড়িয়েছে
দেশে গত ২৪ ঘণ্টায় প্রায় ৭৩ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৩৬ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৮ হাজার ৪৩৯
দেশে সুস্পষ্টভাবে করোনায় আক্রান্তের সংখ্যা ৯৩ হাজার ৭৩৩, যা ৫৫৫ দিনে সর্বনিম্ন
সাপ্তাহিক-ভিত্তিতে আক্রান্তের হার ০.৭৬ শতাংশ, যা গত ২৪ দিন ১ শতাংশের নীচে
নয়াদিল্লি, ০৮ ডিসেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৭৩ লক্ষ ৬২ হাজার। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১২৯ কোটি ৫৪ লক্ষ ১৯ হাজার ৯৭৫।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৮৪,৯৭৭
৯৫,৬৩,৭৩০
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৮১,৮০০
১,৬৬,২৩,৬৬১
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৪৭,১০,৫৯,৫৫০
২৫,২৩,৫৩,৩৯৪
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৮,৭৭,৭৪,৬৮২
১২,৮৪,৬৮,১০২
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১১,৭৪,৮৫,৯৯০
৮,৩৩,২৪,০৮৯
|
|
মোট
|
|
|
|
১,২৯,৫৪,১৯,৯৭৫
দেশে গত ২৪ ঘণ্টায় সুস্থ হয়েছেন ৯ হাজার ৫২৫ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৪০ লক্ষ ৮৯ হাজার ১৩৭।
জাতীয় স্তরে সুস্থতার হার বর্তমানে ৯৮.৩৬ শতাংশ, যা ২০২০’র মার্চ থেকে সর্বাধিক।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ৪১ দিন দৈনিক আক্রান্তের সংখ্যা ১৫ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ৮ হাজার ৪৩৯ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ৯৩ হাজার ৭৩৩ হয়েছে, যা ৫৫৫ দিনে সর্বনিম্ন এবং মোট আক্রান্তের ০.২৭ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১২ লক্ষ ১৩ হাজার ১৩০টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৬৫ কোটি ৬ লক্ষ ৬০ হাজার ১৪৪।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ০.৭৬ শতাংশ, যা গত ২৪ দিন ১ শতাংশের নীচে। একইভাবে, দৈনিক আক্রান্তের হার দাঁড়িয়েছে ০.৭০ শতাংশ। দৈনিক-ভিত্তিতে আক্রান্তের হার গত ৬৫ দিন ২ শতাংশের নীচে রয়েছে এবং গত ১০০ দিন ৩ শতাংশের নীচে।
CG/BD/SB
(Visitor Counter : 104
স্বাস্থ্যওপরিবারকল্যাণমন্ত্রক
কোভিড-১৯এর বিষয়ে সর্বশেষ তথ্য
সুস্থ হয়ে উঠার হার বৃদ্ধি পেয়ে হয়েছে ৪৮.৩১ শতাংশ
মৃত্যুর হার হ্রাস পেয়ে হয়েছে ২.৮ শতাংশ
নয়াদিল্লী, ৩ জুন, ২০২০
গত ২৪ ঘন্টায় ৪৭৭৬ জন কোভিড-১৯ সংক্রমিত রোগী সুস্থ হয়েছেন। ফলে মোট সুস্থ হয়ে ওঠার সংখ্যা হল ১,০০,৩০৩ জন। সুস্থ হয়ে ওঠার হার ৪৮.৩১ শতাংশ। বর্তমানে ১,০১,৪৯৭ জন কোভিড-১৯-এ সংক্রমিত রোগী চিকিৎসকদের তত্ত্বাবধানে রয়েছেন। এই রোগে মৃত্যুর হার ২.৮ শতাংশ।
দেশে বর্তমানে ৪৮০টি সরকারি এবং ২০৮টি বেসরকারী অর্থাৎ মোট ৬৮৮টি পরীক্ষাগারে নমুনা পরীক্ষা করা যাচ্ছে। এ পর্যন্ত ৪১,০৩,২৩৩টি নমুনা পরীক্ষা করা হয়েছে। গতকাল ১,৩৭,১৫৮টি নমুনা পরীক্ষা করা হয়েছে।
কোভিড-১৯এর চিকিৎসার জন্য বর্তমানে ৯৫২টি কোভিড নির্ধারিত হাসপাতাল রয়েছে। এইসব হাসপাতালে ১,৬৬,৩৩২টি আইসোলেশন বেড, ২১,৩৯৩৩টি আইসিইউ বেড এবং ৭২,৭৬২টি বেডে অক্সিজেন দেবার ব্যবস্থা করা হয়েছে। দেশে এই মুহূর্তে ২৩৯১টি কোভিড স্বাস্থ্যকেন্দ্র আছে যেখানে ১,৩৪,৯৪৫টি আইসোলেশন বেড, ১১,০২৭টি আইসিইউ বেড এবং ৪৬,৮৭৫টি বেডে অক্সিজেন দেবার ব্যবস্থা করা হয়েছে। কেন্দ্র, বিভিন্ন রাজ্য, কেন্দ্রশাসিত অঞ্চল এবং কেন্দ্রীয় প্রতিষ্ঠানগুলিকে ১ কোটি ২৫ লক্ষ ২৮ হাজার এন৯৫ মাস্ক এবং ১ কোটি ১ লক্ষ ৫৪ হাজার ব্যক্তিগত সুরক্ষা সরঞ্জাম সরবরাহ করেছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB/NS
প্রতিরক্ষামন্ত্রক
রাষ্ট্রপতি শ্রী রামনাথ কোবিন্দ ব্রিগেডিয়ার এস ভি সরস্বতীকে ২০২০ সালের জাতীয় ফ্লোরেন্স নাইটিঙ্গল পুরস্কার প্রদান করেছেন
নয়াদিল্লী, ২০ সেপ্টেম্বর, ২০২১
মিলিটারি নার্সিং সার্ভিসের উপ মহানির্দেশক ব্রিগেডিয়ার এস ভি সরস্বতীকে ২০২০ সালের জাতীয় ফ্লোরেন্স নাইটিঙ্গল পুরস্কার প্রদান করা হয়েছে। রাষ্ট্রপতি শ্রী রামনাথ কোবিন্দ ভার্চুয়াল অনুষ্ঠানে এই পুরস্কার প্রদান করেন। মিলিটারি নার্সিং সার্ভিস ক্ষেত্রে একজন নার্স তথা প্রশাসক হিসেবে অসামান্য অবদানের জন্য এই পুরস্কার পেয়েছেন তিনি। জাতীয় ফ্লোরেন্স নাইটিঙ্গল পুরস্কার হল এমন এক সম্মান, যা নিঃস্বার্থ নিষ্ঠা এবং ব্যাতিক্রমী পেশাদারিত্বের জন্য নার্সিং ক্ষেত্রে সর্বোচ্চ জাতীয় স্বীকৃতি হিসেবে প্রদান করা হয় ।
ব্রিগেডিয়ার সরস্বতী অন্ধ্রপ্রদেশের চিত্তুর জেলার বাসিন্দা। ১৯৮৩ সালের ২৮ ডিসেম্বর তিনি এমএনএস-এ যোগদান করেন। সারে তিন দশকেরও বেশি সময় ধরে তিনি এই কাজ করে চলেছেন। একজন অপারেশন থিয়েটারের নার্স হিসেবে তিনি ৩ হাজারেরও বেশি মানুষের প্রাণ বাঁচিয়েছেন। এমনকি জরুরি সার্জারি ক্ষেত্রেও সহায়তা করেছেন। পাশাপাশি কর্মজীবনে তিনি অপারেশন রুমে নার্সিং প্রশিক্ষণার্থী এবং সহায়ক কর্মীদের প্রশিক্ষণও দিয়েছেন। ব্রিগেডিয়ার সরস্বতী বিভিন্ন জাতীয় এবং আন্তর্জাতিক মঞ্চে এমএনএস-এর হয়ে প্রতিনিধিত্ব করেছেন। তিনি সেনাবাহিনীর বিভিন্ন প্রচারমূলক কার্যক্রম পরিচালনা করেছেন এবং মৌলিক জীবন সহায়তার জন্য হাজারেরও বেশি সেনা ও তার পরিবারকে প্রশিক্ষণ দিয়েছেন। দেশের বিভিন্ন সেনা হাসপাতাল ও কঙ্গোতে রাষ্ট্রসংঘের শান্তিরক্ষা বাহিনীতে কাজ করেছেন। এমএনএস-এর উপ মহানির্দেশক হিসেবে কাজ করার পূর্বে তিনি বিভিন্ন স্তরে ক্লিনিক্যাল এবং প্রশাসনিক কর্মকান্ডে যুক্ত ছিলেন।
সেনাবাহিনী এবং তাদের পরিবারকে অসামান্য নার্সিং পরিষেবা প্রদানের স্বীকৃতি স্বরূপ ২০০৫ সালে তিনি জেনারেল অফিসার কম্যান্ডিং ইন চিফ কমেন্ডেশন, ২০০৭ সালে রাষ্ট্রসংঘ পদক এবং ২০১৫ সালে চিফ অফ দ্য আর্মি স্টাফ কমেন্ডেশনের পুরস্কার লাভ করেন।
CG/SS/NS
(Visitor Counter : 108
|
স্বাস্থ্যওপরিবারকল্যাণমন্ত্রক
|
ভারতে কোভিড-১৯ টিকাকরণের সংখ্যা ১৯১ কোটি ৩২ লক্ষ ছাড়িয়েছে
১২ থেকে ১৪ বছর বয়সীদের ৩ কোটি ১৭ লক্ষের বেশি টিকার প্রথম ডোজ দেওয়া হয়েছে
দেশে সুস্পষ্ট ভাবে করোনায় আক্রান্তের সংখ্যা বর্তমানে ১৭ হাজার ৬৯২
দেশে গত ২৪ ঘণ্টায় নতুন করে আক্রান্তের সংখ্যা ২ হাজার ৪৮৭
জাতীয় স্তরে সুস্থতার হার বর্তমানে ৯৮.৭৪ শতাংশ
সাপ্তাহিক-ভিত্তিতে আক্রান্তের হার বর্তমানে ০.৬২ শতাংশ
নতুন দিল্লি, ১৫ মে, ২০২২
দেশে কোভিড-১৯ টিকাকরণের সংখ্যা ১৯১ কোটি ৩২ লক্ষ ৯৪ হাজার ৮৬৪ ছাড়িয়েছে। ১২ থেকে ১৪ বছর বয়সীদের কোভিড-১৯ টিকাকরণ গত ১৬ মার্চ থেকে শুরু হয়েছে। এখনও পর্যন্ত এই বয়সী শিশুদের ৩ কোটি ১৭ লক্ষ ৪২ হাজার ১৮৯টি টিকার ডোজ দেওয়া হয়েছে। একই ভাবে ১৮ থেকে ৫৯ বছর বয়সীদের কোভিড-১৯ প্রিকশন ডোজ দেওয়া গত ১০ই এপ্রিল থেকে শুরু হয়েছে।
আজ সকাল ৭-টা পর্যন্ত পাওয়া প্রাথমিক তথ্যানুযায়ী মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৪,০৬,১৩৮
|
|
দ্বিতীয় ডোজ
|
|
১,০০,২৯,৫১৩
|
|
প্রিকশন ডোজ
|
|
৫০,২৩,৮৫৭
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৪,১৭,৬০৩
|
|
দ্বিতীয় ডোজ
|
|
১,৭৫,৬৫,০৫৫
|
|
প্রিকশন ডোজ
|
|
৮১,৬৯,৬৪৪
|
|
১২-১৪ বছর বয়সী
|
|
প্রথম ডোজ
|
|
৩,১৭,৪২,১৮৯
|
|
দ্বিতীয় ডোজ
|
|
১,২০,৯৮,১৯১
|
|
১৫-১৮ বছর বয়সী
|
|
প্রথম ডোজ
|
|
৫,৮৯,৬৭,৯৪১
|
|
দ্বিতীয় ডোজ
|
|
৪,৩৯,৯১,৫৭৫
|
|
১৮-৪৪ বছর বয়সী
|
|
প্রথম ডোজ
|
|
৫৫,৬৫,৮৩,০৬২
|
|
দ্বিতীয় ডোজ
|
|
৪৮,৪৬,৭০,৬৮৬
|
|
প্রিকশন ডোজ
|
|
৪,০৭,৩৯৬
|
|
৪৫-৫৯ বছর বয়সী
|
|
প্রথম ডোজ
|
|
২০,৩১,৩৯,৫৫৭
|
|
দ্বিতীয় ডোজ
|
|
১৮,৯৬,১৩,৮৬০
|
|
প্রিকশন ডোজ
|
|
৯,৯৩,৩২৪
|
|
৬০ বছরের বেশি বয়সী
|
|
প্রথম ডোজ
|
|
১২,৭০,১২,৫৯৪
|
|
দ্বিতীয় ডোজ
|
|
১১,৮১,৮৮,০৩৩
|
|
প্রিকশন ডোজ
|
|
১,৬২,৭৪,৬৪৬
|
|
প্রিকশন ডোজ
|
|
৩,০৮,৬৮,৮৬৭
|
|
মোট
|
|
১,৯১,৩২,৯৪,৮৬৪
দেশে সুস্পষ্ট ভাবে করোনায় আক্রান্তের সংখ্যা বর্তমানে ১৭ হাজার ৬৯২, যা মোট আক্রান্তের ০.০৪ শতাংশ।
একই ভাবে জাতীয় স্তরে সুস্থতার হার ৯৮.৭৪ শতাংশ।
দেশে গত ২৪ ঘণ্টায় সুস্থ হয়েছেন ২ হাজর ৮৭৮ জন। এরফলে, মহামারী শুরুর সময় থেকে মোট সুস্থতার সংখ্যা দাঁড়িয়েছে ৪ কোটি ২৫ লক্ষ ৭৯ হাজার ৬৯৩।
দেশে গত ২৪ ঘন্টায় নতুন করে আক্রান্তের সংখ্যা ২ হাজার ৪৮৭।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ৪ লক্ষ ৫ হাজার ১৫৬টি কোভিড নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৮৪ কোটি ৩৮ লক্ষ ৩৬ হাজার ৯১৪।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার বর্তমানে ০.৬২ শতাংশ এবং দৈনিক-ভিত্তিতে আক্রান্তের হার ০.৬১ শতাংশ।
CG/BD/AS/
কেন্দ্রীয়মন্ত্রিসভা
পোস্টস অ্যান্ড টেলিগ্রাফস বিল্ডিং ওয়ার্কস সার্ভিস গ্রুপ ‘এ’ ক্যাডার পর্যালোচনা অনুমোদন করল কেন্দ্রীয় মন্ত্রিসভা
নয়াদিল্লি, ৬ নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ পোস্টস অ্যান্ড টেলিগ্রাফস বিল্ডিং ওয়ার্কস  সার্ভিস গ্রুপ ‘এ’ ক্যাডার পর্যালোচনা অনুমোদন করেছে।
পদের সংখ্যা নির্দিষ্ট করা হয়েছে ১০৫। এই অনুমোদনের ফলে টেলিকম এবং ডাক বিভাগের সদর দপ্তর ও ক্ষেত্র শাখায় ক্যাডার কাঠামো শক্তিশালী হবে। এর ফলে, পিঅ্যান্ডটি বিডব্লিউএস আধিকারিকদের দীর্ঘসূত্রতা কমবে। সিদ্ধান্ত হয়েছে যে, ক্যাডার হিসেবে নতুন কোন নিয়োগ করা হবে না এবং প্রার্থীদের যাতে কোন বিরূপ প্রভাব না পড়ে তার জন্য ক্যাডার বিলোপ করা হবে পর্যায়ক্রমে।
উল্লেখ্য, ১৯৯০ সালে সংগঠিত গ্রুপ ‘এ’ সেবা হিসেবে পিঅ্যান্ডটি বিডব্লিউএস গঠন করা হয়েছিল। এই সেবায় তিনটি শাখা আছে – সিভিল, ইলেক্ট্রিক্যাল এবং আর্কিটেকচার যারা কাজ করে টেলিকম দপ্তর এবং ডাক বিভাগের জন্য। ইউনিয়ন পাবলিক সার্ভিস কমিশন আয়োজিত কম্বাইন্ড ইঞ্জিনিয়ারিং সার্ভিসেস পরীক্ষার মাধ্যমে নির্বাচিত হওয়া পিঅ্যান্ডটি বিডব্লিউএস আধিকারিকরা টেলিযোগাযোগ দপ্তর ও ডাক বিভাগের ম্যানেজমেন্ট এবং প্রশাসনিক পদে কাজ করেন। তাঁদের অনেক সময় ডেপুটেশনে অন্য কেন্দ্রীয় মন্ত্রক, দপ্তর, স্বশাসিত সংস্থা এবং রাজ্য সরকারি পদে কাজ করতে হয়। ১৯৯০-এ এটি গঠিত হওয়ার পর থেকে এ পর্যন্ত কোন ক্যাডার পর্যালোচনা করা হয়নি।
বিএসএনএল গঠিত হওয়ার পর কাজকর্মে পরিবর্তন আসে। ক্যাডারের সংখ্যা কমে কারণ বিএসএনএল-এ অনেক আধিকারিককে বদলি করা হয়। বেশিরভাগ কাজকর্মই বিএসএনএল-এর হাতে চলে যাওয়ায় পিঅ্যান্ডটি বিডব্লিউএস-এর হাতে থাকে শুধু টেলিকম দপ্তর এবং ডাক বিভাগের সম্পত্তি রক্ষণাবেক্ষণের দায়িত্ব। এছাড়াও তারা নতুন প্রকল্পের দেখাশোনা, সেন্ট্রাল ইলেক্ট্রিসিটি অথরিটি বিধি, ২০১০ অনুযায়ী ইলেক্ট্রো-মেকানিক্যাল যন্ত্রপাতি পরিদর্শন, নতুন বিধি-নিয়ম তৈরি, টেলিকম কেন্দ্রগুলির মান নির্দিষ্ট করা ইত্যাদি পরিকাঠামোগত চাহিদাগুলি তারাই মেটাত। এই কারণে এবং বিভিন্ন গ্রেডের দীর্ঘসূত্রতার জন্য এই পর্যালোচনা জরুরি হয়ে পড়েছিল। সেই মতো পিঅ্যান্ডটি বিডব্লিউএস আধিকারিকদের ক্যাডার কাঠামো অনুমোদন করা হয় যা মনে করা হয়েছিল টেলিকম দপ্তর এবং ডাক বিভাগের ভূমিকা এবং দায় পালনের জন্য জরুরি।
ক্যাডারের বর্তমান যা শক্তি তাতেই এটি সীমাবদ্ধ থাকবে। ক্যাডার পর্যালোচনার ফলে সরকারের আর্থিক কোন অতিরিক্ত ব্যয় হবে না।
CG/AP/DM
(Visitor Counter : 29
অর্থমন্ত্রক
একাদশতম বৃটেন – ভারত অর্থনৈতিক ও আর্থিক আলোচনায় ভারতীয় দলের নেতৃত্ব দিয়েছেন, অর্থমন্ত্রী শ্রীমতী নির্মলা সীতারমণ
নতুন দিল্লি, ২ সেপ্টেম্বর, ২০২১
একাদশতম বৃটেন – ভারত অর্থনৈতিক ও আর্থিক আলোচনা  আজ ভার্চুয়ালী অনুষ্ঠিত হয়েছে। আলোচনার পৌরোহিত্য করেছেন, কেন্দ্রীয় অর্থমন্ত্রী শ্রীমতী নির্মলা সীতারমণ ও বৃটেনের ট্রেজারি চান্সেলর শ্রী ঋষি সুনক।
ভারতীয় দলে রিজার্ভ ব্যাঙ্কের গভর্নর, সেবির চেয়ারম্যান, আইএফএসসিএ –এর চেয়ারম্যান, আর্থিক বিষয় দপ্তরের সচিব সহ অর্থমন্ত্রক ও বিদেশ মন্ত্রকের আধিকারিক এবং বৃটেনে ভারতীয় দূতাবাসে উচ্চপদস্থ আধিকারিকরা উপস্থিত ছিলেন। বৃটিশ প্রতিনিধি দলে ব্যাঙ্ক অফ ইংল্য়ান্ডের গভর্নর, ফিন্যান্সিয়াল কনডাক্ট অথোরিটির মুখ্য কার্যনির্বাহী আধিকারিক এবং বৃটেনের এইচএমটির প্রতিনিধিরা ছিলেন।
আলোচনায় বহুস্তরীয় বিষয়ে অর্থনৈতিক সহযোগিতা নিয়ে কথা হয়েছে। জি-২০ গোষ্ঠী এবং সিওপি ২৬ এর মতো বিভিন্ন গোষ্ঠীর অর্থনৈতিক বিষয় নিয়ে আলোচনা হয়। অর্থনৈতিক প্রযুক্তি এবং জিআইএফটি সিটি, বার্ষিক ভারত – বৃটেন আর্থিক বাজার আলোচনা এবং প্রয়োজনীয় সংস্কারের উপর বৈঠকে গুরুত্ব দেওয়া হয়েছে। পরিকাঠামোর উন্নয়ন, স্থিতিশীল আর্থিক ব্যবস্থা এবং জলবায়ু পরিবর্তন রোধে প্রয়োজনীয় সংস্কারের বিষয় নিয়ে আলোচনা হয়েছে।
বেসরকারী ক্ষেত্রে ভারত – বৃটেন আর্থিক অংশীদারিত্ব এবং ভারত – বৃটেন স্থিতিশীল আর্থিক কর্মী গোষ্ঠীর বিষয়েও বৈঠকে আলোচনা হয়েছে। ক্লাইমেট ফিন্যান্স লিডারশিপ ইনিশিয়েটিভে ভারত আজ যুক্ত হয়েছে। এর ফলে আর্থিক প্রতিষ্ঠান, কর্পোরেট সংস্থা এবং বর্তমানের বিভিন্ন আর্থিক সংস্থাগুলির ভারতের কাছে কতটা মূলধনের যোগান দিতে পারবে, সে নিয়ে আলোচনা হয়েছে। বহুস্তরীয় এবং বেসরকারী ব্যবস্থাপনায় উভয়পক্ষ একযোগে কাজ করার সিদ্ধান্ত নিয়েছে।
একাদশ অর্থনৈতিক ও আর্থিক আলোচনা ভারতের অর্থমন্ত্রী এবং বৃটেনে চ্যান্সেলর অফ এক্সচেকারের যৌথ বিবৃতির মধ্য দিয়ে শেষ হয়েছে। এছাড়াও জলবায়ু সংক্রান্ত আর্থিক সাহায্যের বিষয়ে উভয়পক্ষ আর একটি যৌথ বিবৃতি পেশ করেছে।
একাদশতম ভারত – বৃটেন অর্থনৈতিক ও আর্থিক আলোচনা সম্পর্কে যৌথ বিবৃতিটি দেখার জন্য নিচের লিঙ্কে ক্লিক করুন – https://static.pib.gov.in/WriteReadData/specificdocs/documents/2021/sep/doc20219211.pdf
জলবায়ু সংক্রান্ত আর্থিক অংশীদারিত্বের বিষয়ে যৌথ বিবৃতিটি দেখার জন্য নিচের লিঙ্কে ক্লিক করুন –
https://static.pib.gov.in/WriteReadData/specificdocs/documents/2021/sep/doc20219201.pdf
CG/CB/SFS
(Visitor Counter : 156
যুবওক্রীড়াবিষয়কমন্ত্রক
দুঃসাহসিক ক্রীড়া
নয়াদিল্লি, ১১ জুলাই, ২০১৯
ভূমিতে, জলে বা আকাশে যেসব ক্রীড়ায় যথেষ্ট ঝুঁকি নিয়ে অংশগ্রহণ করতে হয়, সেই ক্রীড়াগুলিকে অ্যাডভেঞ্চার স্পোর্টস বা দুঃসাহসিক ক্রীড়া হিসেবে গণ্য করা হয়। পর্বতারোহন, ট্রেকিং, রক ক্লাইম্বিং, ক্রীড়ামূলক আরোহন, ক্যাম্পিং, স্নো-স্কিয়িং, মাউন্টেন বাইকিং, জিপলাইন, প্যারাগ্লাইডিং, প্যারাসেলিং, স্কাই ডাইভিং, প্যারাশ্যুটিং ও হট এয়ার বেলুনিং, হোয়াইট ওয়াটার র্যাফটিং, গভীর সমুদ্রে ডাইভিং-এর মতো ক্রীড়াগুলিকে এই তালিকায় ধরা হয়। দেশ জুড়ে বিভিন্ন স্থানে এইসব জনপ্রিয় অ্যাডভেঞ্চার স্পোর্টসে অংশগ্রহণের সুযোগ রয়েছে।
এইসব বিভিন্ন অ্যাডভেঞ্চার স্পোর্টসের বিকাশের জন্য কেন্দ্রীয় সরকার নিয়মিতভাবে এই সংক্রান্ত ক্রীড়া প্রতিষ্ঠানকে আর্থিক সহায়তা দিয়ে থাকে। ইন্ডিয়ান মাউন্টেনিয়ারিং ফাউন্ডেশন, ন্যাশনাল অ্যাডভেঞ্চার ফাউন্ডেশন, সি-এক্সপ্লোরার্স ইনস্টিটিউট-এর মতো প্রতিষ্ঠানগুলি জাতীয় যুব ও বয়ঃসন্ধিকালীন কর্মসূচির আওতায় নানা রকম ক্রীড়া কর্মসূচি, প্রশিক্ষণ ও সচেতনতা শিবির, সেমিনার, কর্মশিবির, চলচ্চিত্র ও তথ্যচিত্র প্রদর্শনীর আয়োজন করে থাকে। দুঃসাহসিক ক্রীড়া প্রসার কর্মসূচির আওতায় দার্জিলিং-এর হিমালয়ান মাউন্টেনিয়ারিং ইনস্টিটিউট এবং জম্মু-কাশ্মীরের পহলগামে অবস্থিত জওহর ইনস্টিটিউট অফ মাউন্টেনিয়ারিং অ্যান্ড উইন্টার স্পোর্টসকে নিয়মিতভাবে অর্থ বরাদ্দ করা হয়। দেশে পর্বতারোহন নিয়ন্ত্রণ সংক্রান্ত সর্বোচ্চ প্রতিষ্ঠান ইন্ডিয়ান মাউন্টেনিয়ারিং ইনস্টিটিউট দেশের সীমানার মধ্যে বিভিন্ন পর্বতারোহন অভিযান নিয়ন্ত্রণের দায়িত্বে রয়েছে। বিদেশ মন্ত্রক ও স্বরাষ্ট্র মন্ত্রকের পরামর্শক্রমে এই প্রতিষ্ঠান দেশের মধ্যে পর্বতশৃঙ্গ আরোহনের কর্মসূচি নিয়ন্ত্রণ করে থাকে।
লোকসভায় এক প্রশ্নের লিখিত জবাবে এই তথ্য জানিয়েছেন যুব বিষয়ক ও ক্রীড়া প্রতিমন্ত্রী  শ্রী কিরেন রিজিজু।
CG/SC/DM
(Visitor Counter : 94
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৪৫ কোটি ৩৭লক্ষের বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চল এবং বেসরকারি হাসপাতাল গুলির কাছে ৩ কোটি ৯ লক্ষর বেশি অব্যবহৃত টিকার ডোজ রয়েছে
নতুন দিল্লি, ২৬শে জুলাই, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করার বিষয়ে অঙ্গীকারবদ্ধ। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ৪৫,৩৭,৭০.৫৮০ টি টিকার ডোজ সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। শীঘ্রই রাজ্য ও কেন্দ্র শাসিত অঞ্চলগুলিকে ৫৯,৩৯,১১০ টি ডোজ সরবরাহ করা হবে ।
এর মধ্যে আজ সকাল ৮টা পর্যন্ত ৪২,২৮,৫৯,২৭০ টি ডোজ সুবিধাভোগীদের দেওয়ার জন্য ব্যবহার করা হয়েছে। তবে টিকাকরণের সময় কিছু ডোজ অপচয়ও হয়েছে।
রাজ্য, কেন্দ্রশাসিত অঞ্চল ও বেসরকারি হাসপাতালগুলির কাছে এখনও ৩,০৯,১১,৩১০ টি টিকার ডোজ আছে।
CG/CB
(Visitor Counter : 130